b'\n_START_ARTICLE_\nHenry Carey\n_START_SECTION_\nU\xc3\xa6gte s\xc3\xb8n eller ej?\n_START_PARAGRAPH_\nHenrys mor, Lady Mary Carey, var kongen af Englands elskerinde, og dette forhold begyndte et sted i 1520 . Den pr\xc3\xa6cise dato for begyndelsen og enden af aff\xc3\xa6ren kendes ikke, men da Henry blev f\xc3\xb8dt i marts 1526, menes den at have v\xc3\xa6ret afsluttet ._NEWLINE_Rygter har altid cirkuleret om, at Henry var et u\xc3\xa6gte barn af kong Henrik den 8., og i 1536 udtalte John Hales, sognepr\xc3\xa6st i Isleworth, efter sit f\xc3\xb8rste m\xc3\xb8de med Henry, at han havde m\xc3\xb8dt en ung kong Henrik . Ideen om, at Henry var kongens u\xc3\xa6gte s\xc3\xb8n, blev holdt i live i utallige Tudor-historier, og den var s\xc3\xa5 standhaftig, at den kom med i den fiktive roman af Philippa Gregorys Den anden s\xc3\xb8ster (baseret p\xc3\xa5 Mary Boleyns liv).\n_START_SECTION_\nBarndom\n_START_PARAGRAPH_\nWilliam Carey, Henrys far, d\xc3\xb8de pludselig af den engelske svedesot den 23. juni 1528, da Henry kun var 2 \xc3\xa5r, og han og hans stores\xc3\xb8ster Catherine Carey kom under formynderskab af deres moster Anne Boleyn, der p\xc3\xa5 det tidspunkt var forlovet med kong Henrik, der br\xc3\xa6ndende \xc3\xb8nskede sig en s\xc3\xb8n, som kunne efterf\xc3\xb8lge ham p\xc3\xa5 tronen. B\xc3\xb8rnene havde t\xc3\xa6t kontakt til deres mor, der holdt sig p\xc3\xa5 god fod m0ed sin s\xc3\xb8ster for deres skyld. Men da Mary forelskede sig og hemmelig indgik \xc3\xa6gteskab med soldaten William Stafford, br\xc3\xb8d resten af familien Boleyn kontakten med hende ._NEWLINE_Anne Boleyn tog sig af sin nev\xc3\xb8s opdragelse og s\xc3\xb8rgede for, at han fik de bedste l\xc3\xa6rere fra Cistercienserordenen. Han modtog ogs\xc3\xa5 undervisning af den franske poet Nicholas Bourbon, hvis liv blev reddet fra den franske inkvisition. _NEWLINE_Henrys royale moster blev halshugget i maj 1536, da han var 10 \xc3\xa5r gammel, og hans mor d\xc3\xb8de kun 7 \xc3\xa5r efter p\xc3\xa5 sin ejendom i Essex, som hun havde arvet efter sine for\xc3\xa6ldre_NEWLINE_. _NEWLINE_Den 21. maj 1545 giftede han sig med Anne Morgan, datter af Thomas Morgan, og Anne Whitney fra Arkestone, Hertfordshire.'